Alle restauranter i Kingston Restauranter i nærheden af Lone Star Texas Grill\nAlle aktiviteter i Kingston Aktiviteter i nærheden af Lone Star Texas Grill\nCanada Ontario Kingston Restauranter i Kingston Lone Star Texas Grill\nNr. 36 af 348 Restauranter i Kingston $$ - $$$\nMexicansk, Amerikansk, Fra det sydvestlige USA 251 Ontario St, Kingston, Ontario K7L 2Z4, Canada+1 613-548-8888Website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,0 445 anmeldelserFremragende34 %Rigtig god40 %Gennemsnitlig12 %Dårlig9 %Frygtelig5 %Åben nu11:30 am - 10:00 pmsø11:00 am - 10:00 pmma - to11:30 am - 10:00 pmfr11:30 am - 11:00 pmlø11:00 am - 11:00 pmAlle åbningstider KØKKENER Mexicansk, Amerikansk, Fra det sydvestlige USA, Bar, Glutenfri retter, Vegetarvenlig PRIS $$ - $$$VURDERINGER ServiceMadGod prisStemningPLACERING 251 Ontario St, Kingston, Ontario K7L 2Z4, CanadaAlle oplysninger Forbedr denne registreringServerer denne restaurant alkohol?Ja Nej Ved ikke Tilbyder denne restaurant barnestole?Ja Nej Ved ikke Har denne restaurant en bar?Ja Nej Ved ikke Har denne restaurant fjernsyn?Ja Nej Ved ikke Er denne restaurant kørestolsegnet?Ja Nej Ved ikke Tilbyder denne restaurant gratis wi-fi?Ja Nej Ved ikke Er der gode vegetarretter på denne restaurant?Ja Nej Ved ikke Er denne restaurant god til frokost?Ja Nej Ved ikke Er denne restaurant god til middag?Ja Nej Ved ikke Er der gode veganske retter på denne restaurant?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelse\nMedlemsvurdering Fremragende79Rigtig god77Gennemsnitlig27Dårlig17Frygtelig12Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (212)Engelsk (408)Fransk (17)Flere sprog Sprog Dansk (212)Engelsk (408)Fransk (17)Tysk (9)Italiensk (5)Hollandsk (2)Spansk (2)Svensk (1)\nSine M447Anmeldt 30 juni 2013 Helt enestående oplevelseMan føler sig fuldstændig hensat til det ægte Texas. Restauranten er så autentisk og skæg og man bliver gebet af stemningen. Personalet er så venlige, høflige og går alt for at man føler sig velkommen. Børn er meget velkomne og der er aktiviteter undervejs, som...MereTak, Sine M Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejalwaysdreamin1965Kingston, Canada9432Anmeldt 6 dage siden Ikke så godt som det plejede at væreMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.Lone Star T, Guest Relations Manager hos Lone Star Texas Grill, svarede på denne anmeldelseSvarede 4 dage sidenGoogle Oversæt Mere\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejKrista3639Cornwall, Canada31Anmeldt 6 dage siden Betal for chips og salsa! ? ! ? !?MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.Lone Star T, Guest Relations Manager hos Lone Star Texas Grill, svarede på denne anmeldelseSvarede 4 dage sidenGoogle Oversæt Mere\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejArtur W1Anmeldt 1 uge siden fra mobile enheder Aldrig igen.MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.Lone Star T, Guest Relations Manager hos Lone Star Texas Grill, svarede på denne anmeldelseSvarede 1 uge sidenGoogle Oversæt Mere\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejMikedsnToronto, Canada9862Anmeldt 4 uger siden fra mobile enheder En god frokostMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.Lone Star T, Guest Relations Manager hos Lone Star Texas Grill, svarede på denne anmeldelseSvarede 3 uger sidenGoogle Oversæt Mere\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejFramptonxxSaint-Jean-sur-Richelieu, Canada7035Anmeldt 4 uger siden God mad, god serviceMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.Lone Star T, Guest Relations Manager hos Lone Star Texas Grill, svarede på denne anmeldelseSvarede 3 uger sidenGoogle Oversæt Mere\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJeff PToronto, Canada208Anmeldt 3 maj 2017 fra mobile enheder Middag udeMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.Lone Star T, Guest Relations Manager hos Lone Star Texas Grill, svarede på denne anmeldelseSvarede 17 maj 2017Google Oversæt Mere\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejcaryvey63Brantford, Canada134Anmeldt 30 april 2017 fra mobile enheder God RestaurantMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.Lone Star T, Guest Relations Manager hos Lone Star Texas Grill, svarede på denne anmeldelseSvarede 5 maj 2017Google Oversæt Mere\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejF3620LWmichellelKingston, Canada42Anmeldt 22 marts 2017 God mad, god serviceMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.Lone Star T, Guest Relations Manager hos Lone Star Texas Grill, svarede på denne anmeldelseSvarede 24 marts 2017Google Oversæt Mere\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejSarah L31Anmeldt 5 marts 2017 fra mobile enheder Fantastisk besøg!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.Lone Star T, Guest Relations Manager hos Lone Star Texas Grill, svarede på denne anmeldelseSvarede 6 marts 2017Google Oversæt Mere\nOpdaterer listen... I nærheden Restauranter i nærhedenTango Nuevo Tapas & Wine536 anmeldelser 0,11 km væk Pan Chancho574 anmeldelser 0,06 km væk Casa Domenico333 anmeldelser 0,1 km væk Olivea347 anmeldelser 0,12 km væk Seværdigheder i nærhedenKingston Waterfront755 anmeldelser 0,19 km væk Martello Alley271 anmeldelser 0,23 km væk Kingston City Hall212 anmeldelser 0,11 km væk Kingston Olive Oil Company96 anmeldelser 0,18 km væk Spørgsmål og svarFå hurtige svar fra personale og tidligere besøgende på Lone Star Texas Grill.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSendForrigeNæste12\nMexicansk, Amerikansk, Fra det sydvestlige USA, Bar, Glutenfri retter, Vegetarvenlig\nFjernsyn, Barnestole til rådighed, Handikapvenlig, Serverer alkohol, Fuld bar, Accepterer American Express, Accepterer MasterCard, Accepterer Visa, Digitale betalinger, Gratis wi-fi, Takeaway, Bookinger, Udendørsservering, Siddepladser, Tjenerstab\n251 Ontario St, Kingston, Ontario K7L 2Z4, Canada Placering:


Diabeteseksperter anbefaler glukosesensorer til flere danskere - Dagens Medicin\nOpdateret 02.09.2011 Videnskab: Diabetes\nI øjeblikket sinkes brugen af sensorerne på grund af økonomisk kassetænkning på sygehusene.\nEn gruppe af de dårligst regulerede patienter med type 1-diabetes bør alle få tilbudt en glukosesensor, så patienterne selv kan overvåge deres blodsukkerniveau. Det anbefaler en arbejdsgruppe under Dansk Endokrinologisk Selskab og Dansk Pædiatrisk Selskab, som har set på den eksisterende evidens for at bruge sensorer og i en ny rapport er kommet med et sæt fælles, faglige retningslinjer for at inddrage sensorerne i behandlingen. Formand for arbejdsgruppen er Ulrik Pedersen-Bjergaard, som er specialeansvarlig overlæge i endokrinologi på Hillerød Sygehus. Han forklarer, at der er evidens for at bruge sensorer ved type 1-diabetes til både børn og voksne, men at teknologien skal bruges alle ugens syv dage, hvis det skal resultere i en bedre styring af blodsukkeret. En sensor fungerer ved, at patienten får sat en elektrode ind i underhuden på maven. Ved hjælp af elektroden kan sensoren foretage op til 300 målinger af sukkerindholdet i vævet i døgnet og dermed give en indikation på, hvor godt patientens diabetessygdom er reguleret. I gennemgangen af litteraturen er arbejdsgruppen nået frem til, at patienterne med sensorkontrol gennemsnitligt opnår en forbedring på 0,5 pct. i hæmaglobin A1c-værdien, som er et udtryk for den gennemsnitlige blodsukkerværdi i de foregående tre måneder. Hvis patienten over en længere periode kan få nedsat værdien fra f.eks. 8 til 7,5, kan man ifølge Ulrik Pedersen-Bjergaard på sigt minimere risikoen for senkomplikationer. Normalt vil ulempen ved et lavere hæmoglobin A1-niveau være, at man samtidig forøger risikoen for hypoglykæmi, som er et udtryk for meget lavt blodsukker, der er ubehageligt for patienten, og som er forbundet med øget risiko for insulinchok. Men med sensoren opnår man en forbedring af blodsukkerværdien uden at forhøje risikoen for hypoglykæmi.\n»Forklaringen er, at patienter hele tiden kan visualisere blodsukkerniveauet og har mulighed for at rette det op i tide. Man kan sætte sensoren til at alarmere en, når blodsukkerniveauet overskrider en vis tærskel,« siger Ulrik Pedersen-Bjergaard. Han understreger, at sensorteknologien ikke skal stilles til rådighed for alle diabetes 1-patienter. »Det drejer sig primært om, at vi kan hjælpe de patienter, som er dårligt reguleret, og de patienter, som ikke får symptomer og dermed ikke i tide opdager en kritisk tilstand af for lavt blodsukker,« forklarer Ulrik Pedersen-Bjergaard.\nBegynd med de motiverede patienter\nDe fleste diabetesambulatorier, som behandler type 1-diabetikere, har i dag mulighed for i kortere perioder at bruge en sensor. Ifølge en optælling fra en arbejdsgruppe under Sundhedsstyrelsen er der dog kun ca. 90 danskere, der fast gør brug af en sensor i behandlingen. En sensor kan være relevant til mange med type 1-diabetes, men ifølge Ulrik Pedersen-Bjergaard vil det i første omgang sandsynligvis være mest relevant for mange af insulinpumpebrugerne, som i forvejen er meget opmærksomme på deres sygdom og er vant til at følge deres blodsukkerniveau tæt. I dag findes der ca. 3.000 danskere, som bruger insulinpumper i stedet for en insulinpen i behandlingen af deres type 1-diabetes.\n»Vi har ikke turdet sætte tal på, hvor mange der kan have gavn af en fast sensor, men vi har set på, hvor det er klinisk relevant. Man kan begynde med de motiverede patienter, som vil bruge en sensor som en slags sukkerur i deres hverdag. Samtidig kan vi i klinikkerne bruge sensorerne til midlertidigt at monitorere nogle af de patienter, hvor vi har svært ved at finde ud af, hvorfor de er dårligt reguleret,« siger Ulrik Pedersen-Bjergaard. En af grundene til, at glukosesensorerne endnu bliver brugt så lidt i Danmark, er økonomisk kassetænkning. Flere medier har i foråret beskrevet, at strips til prikmålinger i fingeren bliver betalt at kommunerne, mens måling ved hjælp af en sensor skal betales af det enkelte sygehus og det enkelte diabetesambulatorium. Målemetoderne er i dag nogenlunde lige dyre i drift, men som det er nu, er det meget billigere for sygehusene at sende patienterne hjem til deres egen kommune uden en sensor.


Vineria Reggio (***, 0)\nHvis det ikke lige er tiden for frokost eller middag eller skal man i tørvejr for en pludselig romersk regnbyge eller er man blot "lækkertørstig", så kan det stærkt anbefales at aflægge denne gode vinhandel et besøg. Her kan man for en beskeden udgift købe sig et eller flere glas af fremragende vin, så man kan prøve varen før der\ninvesteres i hele flasker. Da stedet først og fremmest er en vin- og spiritushandel, kan man bruge sin "drikketid" til at planlægge eventuelle køb til hjemturen. Til frokost er der mulighed for at købe tramezzini og andre frokosttallerkener.\nStedet er stærkt anbefalet af Alfredo Tesio. Der hænger ikke et spisekort i vinduet, så stedet må betragtes som værende på ønskelisten.\nDar Filettaro (**, 0)\nLargo dei Librari 88. (H6 )\nEt halvt hundrede meter fra Campo di Fiori nede ad\nindkøbsgaden Via di Giubbionari ligger dette sted helt specielle\nsted, hvor der serveres sprøde, dybtstegte fiskestykker lavet på klipfisk (torsk). Det er et sted uden pynt, hvor der til maden kun\nserveres salat, brød og drikkevarer. Her er altid mange\nmennesker der nyder denne udgave af en gammel jødisk ret. Et\nhelt specielt romersk sted.\nBenito, Mercuri (**, 0)\nOverfor Via Elena, ligger der en bar, der på det seneste er blevet udvidet med naboforretningen af hensyn til mange mennesker, der hver dag besøger stedet for at få en hurtig og veltillavet frokost til et beskedent beløb. Til frokost kan vælge mellem et par pastaretter, forskelligekødretter som frikadeller, stracchetti, salscisse, caprese, salater, sandwich m.m. Billigt, godt og velsmagende til en hurtig og ukompliceret frokost.\nSelvfølgelig er stedet fremragende til et godt glas vin. Priserne er særdeles\noverkommelige og familien, der ejer stedet er meget flinke. Her kan\nder endvidere købes spiritus til hjemturen. Stedet bør man prøve.\nSora Margherita (**, 0)\nPiazza del Cinque Scole 30. ( H6)\nTrattoria Pallaro (**, 00)\nLargo di Pallaro ( H6 )\nStedet ligger lidt i skjul bagved Campo di Fiori, men det findes nemt\nved at følge sløjfe 3 på tur 3 i "Romerske Rundture" på side 22. Der hænger intet spisekort uden for og der er ingen overdådige reklameskilte, men stedet er meget italiensk og lidt krukket i sin facon. Det har fået en utrolig rosende omtale i Politiken (Niels Ufer) og der laves en meget fin middag. Som hovedregel er der kun dagens middag bestående af 4-\n5 retter fra det romerske køkken (fint afstemt), hvortil der serveres huset hvidvin, der (måske) kan byttes til rødvin. Det er et familiested, hvor far selv står i kødgryderne og kvaliteten er meget fin og delikat middag til en særdeles rimelig pris, prøv det. Restauranten er bygget på resterne af Pompeus-teater, og er der ikke for travl viser værten gerne kælderen frem, og så står man midt i hvælvingerne fra dette\nantikke teater. Et besøg her kan absolut være en meget spændende oplevelse.\nConstanza (***, 000)\nPiazza del Paradiso 63. ( H7 )\nDette sted er på ønskesedlen til en dag hvor jeg har mange penge. I en af de førende amerikanske Rom-guide af Wurman på forlaget Access anbefales dette spisested med **** for en "ekstraordinær oplevelse", der er en pilgrimsrejse værd og $$$ for "dyrt". Der anbefales artiskokker, og spagetti alla vongole. Restauranten er\nbygget i de gamle rester af Pompeus' teater, hvor Cæsar blev myrdet. Men det er måske både billigere og ligeså spændende at spise på Pallardo.


Pressemeddelelse: Politikere i Kommune Kujalleq bliver IKKE holdt ude!\nKommune Kujalleq Nyheder Pressemeddelelse: Politikere i Kommune Kujalleq bliver IKKE holdt ude!\nJeg konstaterer med stor undren at kommunalbestyrelsesmedlem på vegne af Inuit Ataqatigiit, Ole Mølgaard Motzfeldt igennem Nuuk TV tillader sig at fremføre udokumenterede og usande påstande om driften af Kommune Kujalleq´s socialforvaltning.\nDet i sig selv er meget alvorligt, men det at medlemmet af Naalakkersuisut for sociale anliggender vælger at underbygge hans påstande, hører ingen steder hjemme i et demokratisk samfund, hvor alle til en hver tid siddende medlemmer af Naalakkersuisut, er forpligtiget til at arbejde i henhold til deres ministeransvar, det gælder selvføgeligt også for Sara Olsvig!\nDe udokumenterede og urigtige påstande er så alvorlige, at de kan skade tillidsforholdet mellem kommunen og kommunens borgere, ligesom de i alvorlig grad vil skade de ansatte i Kommune Kujalleq´s integritet og troværdighed, såfremt de ikke tilbagevises.\nJeg overtog formandsposten i Socialudvalget, da Inuit Ataqatigiit valgte at trække sig fra koalitionen i Kommune Kujalleq i 2015. Det var en meget stor udfordring, for det er nemlig på ingen måde en hemmelighed at socialforvaltningen i alle henseender var nede på knæ på det tidspunkt. Jeg har fra første færd arbejdet målrettet for at Socialudvalget i fællesskab og i samarbejde med hele kommunalbestyrelsen systematisk skulle gennemføre en genopretningsplan, hvilket er lykkedes.\nJeg kan således med stolthed, og sammen med resten af Socialudvalget og hele Kommunalbestyrelsen aflevere en forvaltning, der i stor grad matcher borgernes krav og behov. Selvfølgelig vil der til hver en tid være behov for tilpasning, men der er pågået store opnormeringer, heriblandt 70 % fremgang i normeringerne, alene indenfor børne- og ungeområdet, ligesom hele området i 2016 har fået ekstrabevilling på 10-12 mio. kr..\nDet er derfor ikke på sin plads at Ole Mølgaard Motzfeldt på nuværende tidspunkt, hvor vi gør os klar til en overlevering til et kommende kommunalbestyrelse, begynder at underminere Socialudvalgets store arbejde.\nOle Mølgaard Motzfeldt tiltrådte som medlem af Socialudvalget da Kommunalbestyrelsesmedlem Debora Kleist i forbindelse med sin tiltrædelse i Inatsisartut, valgt at trække sig fra Socialudvalget, som blev vedtaget under Kommunalbestyrelsens ordinære møde 30. november 2016, hvorefter Ole Mølgaard Motzfeldt først den 21. december 2016, under Socialudvalgets førstkomne ordinære møde efter kommunalbestyrelsesmødet, er tiltrådt som afløser for Debora.\nMen ikke desto mindre, har Ole Mølgaard Motzfeldt i kraft af sit medlemskab i Kommunalbestyrelsen selv været med til at træffe store og nødvendige beslutninger om omstrukturering, opnormering og stabilisering af socialforvaltningen.\nOle Mølgaard Motzfeldt og Sara Olsvig kritiserer Kommunens håndtering af Grønlands Selvstyres tilsynsarbejde i Kommune Kujalleq. For at der kan komme klar belysning af Kommunens rolle i tilsynsarbejdet, skal jeg redegøre følgende:\nSocialdepartementets juridiske sektortilsyn aflagde fra den 15. april til den 6. maj 2016 tilsynsbesøg i Kommune Kujalleq.\nSiden kommunen i juni 2016 modtog det første udkast til tilsynsrapporten, har der hen over sommeren være en løbende dialog med departementet om tilretninger og justeringer i rapporten, som indeholdt flere fejl og unøjagtigheder.\nDepartementet har delvist rettet sig efter kommunens kritik, og rapporten blev justeret. Først med den endelige rapport, som kommunen modtog den 15. august 2016, har kommunen haft et sikkert grundlag at gå videre på. Tilsynet giver kommunen en frist på 6 måneder til at melde tilbage om, hvad rapporten har givet kommunen anledning til, og denne frist er forlænget til 1. marts 2017 med henblik på, at der i kommunen kan ske en politisk evaluering af rapporten inden det forestående kommunevalg.\nRapporten indeholder en række konkrete anbefalinger om forbedringer i sagsbehandlingen, som kommunen er helt enig med tilsynet i, skal følges.\nDer har efterfølgende været fornyet besøg fra departementets tilsyn i løbet af nærværende måned omkring nogle afgrænsede problemstillinger, og socialforvaltningen og tilsynsenheden er nu enige om, at disse problemstillinger er håndteret af kommunen og bliver fulgt op.\nBåde økonomiudvalget og socialudvalget i kommunen er løbende blevet orienteret om, at der har været en række uenigheder mellem kommunen og departementet om rigtigheden af dele af tilsynsrapportens konklusioner, men tilsynsenheden har ikke på noget tidspunkt stillet krav om, at opfølgningen på rapporten skulle håndteres politisk og ikke administrativt.\nJeg finder det også besynderligt, at et medlem af Naalakkersuisut prøver at diktere Socialudvalget, hvad udvalget skal mene. Det er op til udvalget selv at vurdere, hvad udvalget skal tage op til behandling, og Socialudvalget har i hele sagsforløbet været orienteret om tilsynsbesøget og den efterfølgende høringsproces og dialog med selvstyret om tilsynsrapporten.\nMedlemmet af Naalakkersuisut for Sociale anliggender og Ole Mølgaard Motzfeldt bør med deres ansvar og erfaring vide, at samtlige medlemmer af kommunalbestyrelsen og socialudvalget altid med styrelsesloven i hånden kan kræve politisk debat om kommunens forvaltning og gennem udvalget eller ved henvendelse til borgmesteren kan forlange de oplysninger om kommunens administration, som de ønsker. Hverken Ole Mølgaard Motzfeldt eller andre har forud for udtalelserne til Nuuk TV givet udtryk for manglefuld informering om socialforvaltningen.\nSamtidig finder jeg det yderst bekymrende, at Naalakkersuisoq og Ole Mølgaard Motzfeldt tilsyneladende bygger deres kritik af kommunen på notorisk urigtige oplysninger: Der er aldrig forsvundet en container med sagsakter i kommunen, og jeg har ingen anelse om, hvor denne helt forkerte oplysning stammer fra.\nDet er meget vigtigt for Kommune Kujalleq, at der er en god og tillidsfuld samarbejde i alle kommunens byer og bygder, og det gælder selvføgelig socialforvaltningen. Jeg er derfor meget skuffet over at medlemmet af Naalakkersuisut bygger sin kritik på udokumenterede og forkerte påstande fra Ole Mølgaard Motzfeldt om den sociale service i bygderne. Jeg har jeg kun at sige, at bygderne ikke på nogen måder nedprioriteres i vores socialpolitik.\nJeg kan i øvrigt oplyse, at det allerede på mødet den 21. december 2016 blev besluttet, at forvaltningen tager på bygdebesøg, som påbegyndes i den kommende uge. På disse besøg vil der være fokus på børnesager. Herudover planlægger udvalget rundrejser i kommunen i den kommende tid. Planerne har Ole Mølgaard Motzfeldt selv været med til at beslutte, langt før sin kampagne igennem Nuuk TV!\nJeg skal, af hensyn til vores ansatte i Kommune Kujalleq, der hver eneste dag arbejder for at vores kommune skal være et trygt og godt sted at leve i, herisær for børnefamilierne, udtrykke min beklagelse for at de bliver udsat for utilstedelig og uacceptabelt angreb fra et kommunalbestyrelsesmedlem, som ovenikøbet bliver understøttet af medlemmet af Naalakkersuisut for sociale anliggender.\nJeg skal gøre det klart for alle, at vi sætter stor pris på socialforvaltningens store indsats.\nKarla Egede Bisgaard (S)\nFormand for Socialudvalget i Kommune Kujalleq


Friluftsland.dk er nu en af de mest populære e-shops med outdoor-udstyr. Virksomhedens sortiment rummer omkring 10000 produkter fra diverse brands. Forretningens Trustpilot-bedømmelse på 9,5 af 10 bevidner god kundeloyalitet. Vurderingen er baseret på 2053 anmeldelser, hvoraf 1716 af dem er 5-stjernede. På Facebook er 59555 mennesker fans af Friluftsland.dk, og herpå har netshoppen modtaget 410 anmeldelser med en middel bedømmelse på 4,75 af 5, som ligeledes er særdeles imponerende.\nGrejFreak.dk er aktuelt en af de førende e-handler der sælger outdoor-udstyr. Webbutikkens sortiment udgøres af omtrent 15000 produkter fra en række mærker. Firmaets Trustpilot-bedømmelse på 9,7 ud af 10 vidner om god kundeloyalitet. Ratingen er baseret på 6290 bedømmelser, hvoraf 5657 af disse er 5-stjernede. På Facebook er 45588 brugere tilhængere af GrejFreak.dk, og herpå har de modtaget 475 evalueringer med en gennemsnitlig bedømmelse på 4,4 af 5, hvilket også er særdeles overlegent.\n55Nord.dk er pt. iblandt de førende online forretninger inden for outdoor-udstyr. Firmaets udvalg udgøres af over 1000 varer fra en række brands. Virksomhedens Trustpilot-rating på 9,5 af 10 bevidner utrolig tilfredshed hos kunderne. Tallet er baseret på 287 bedømmelser, hvoraf 189 af disse er 5-stjernede. På Facebook er 7052 brugere fans af 55Nord.dk, og herpå har de modtaget 57 bedømmelser med en middel bedømmelse på 4,75 ud af 5, som også er usædvanligt flot.\nOutdoorPro.dk er i dag imellem de mest benyttede e-handler med outdoor-udstyr. Forhandlerens udvalg omfatter omkring 6000 varer fra flere producenter. Butikkens Trustpilot-rating på 8,6 af 10 giver indtryk af en høj grad af kundetilfredshed. Bedømmelsen er baseret på 109 evalueringer, hvoraf 89 af disse er 5-stjernede. På Facebook er 2529 mennesker fans af OutdoorPro.dk, og herpå har virksomheden modtaget 46 bedømmelser med en gennemsnitlig bedømmelse på 5 af 5, som ligeledes er temmelig imponerende.\nEventyrsport.dk er i dag en af de bedste online webshops der sælger outdoor-udstyr. Forretningens udvalg rummer ca. 15000 produkter fra forskellige producenter. Netbutikkens Trustpilot-vurdering på 9,8 ud af 10 indikerer enorm kundetilfredshed. Tallet er baseret på 19084 bedømmelser, hvoraf 17228 af dem giver topkarakter. På Facebook er 17375 brugere tilhængere af Eventyrsport.dk, og herpå har virksomheden modtaget 83 evalueringer med en middel score på 4,4 ud af 5, som ligeså er super imponerende.\nDe fleste internet varehuse udlover nu om dage diverse leveringsudgaver. En af de mest moderne er nu til dags afhentningssteder, hvor det er meget fleksibelt at kunne hente dine produkter på et selvvalgt tidspunkt. Fragtformen er altså yderst let, samt desuden ydermere den mindst kostelige type af levering.\nDu kan derudover foretrække at få pakken sendt til din bopæl eller ud til din arbejdsplads. Denne bliver i regelen et hak mere omkostningsfuld, men til gengæld særdeles smart. Den mest prisbevidste form for fragt af north face duffel bags vil dog altid være selv at hente varerne, hvilket dog står og falder med at du lever nær north face duffel bags online webshoppens bopæl.\nLeveringstiden kan vise sig at være vældig relevant forudsat du absolut skal bruge produkterne med det samme, så af den grund er det komplet klogt at man tjekker den estimerede leveringsdato ved det vedkommende produkt.\nDe fleste north face duffel bags online forretninger stiller udsigt til muligheden for dag-til-dag levering på deres primære varer, men vær påpasselig da det tager udgangspunkt i at ordren køres igennem forinden et nøjagtigt tidspunkt, med det formål at de kan nå at få north face duffel bags pakket forinden de lageransatte har fyraften.\nVisse internet forretninger tilbyder fragt uden gebyr, men typisk afkræver det at man aftager for en fastsat pris. Desuden må du udse dig den mest betalelige fragtmulighed, som typisk – uafhængig om du befinder sig ved Randers, Grenaa eller Faaborg – er at få leveret din bestilling til en pakkeshop.\nDet er efterhånden yderst simpelt for almindelige dødelige at finde frem til de bedste priser på north face duffel bags hos forskellige webbutikker, og følgelig har masser af online forretninger ikke kunne slippe for at presse prisniveauet på deres varer – til drenge og piger, og ligeså til herrer og damer – helt i bund, og endda nogle gange sikre gratis levering.\nTil gengæld kan det ikke desto mindre være tiden værd at eftergå nogle enkelte outlets på nettet efter north face duffel bags rabatkoder inden du handler, sådan at du er usvigeligt sikker på at få den mest betalelige pris.\nMan skal dog være årvågen med, at såfremt en butik reklamerer north face duffel bags til salg for en pris som kan virke uhørt favorabel, så er det tit være et fingerpeg om en snydagtig online webshop. Kortbestillinger er imidlertid omfattet af en lov, der dækker køber imod uoprigtige e-forretninger.\nVi foreslår generelt betalinger med kort eller betalinger med mobilen. Som en anden løsning burde du anvende en afbetalingsløsning fra for eksempel ViaBill, hvis du ønsker at dække pengene ude i fremtiden.\nForinden folk shopper north face duffel bags hos en online shop kan man i reglen se på webshoppens handelsvilkår, dog er det naturligvis et omfattende projekt.\nEt andet forslag kunne måske være at finde ud af om netbutikken er e-mærke godkendt, grundet at det typisk er et billede på at e-forhandleren forsvarer de officielle regler, samt at internet forretningen undertiden monitoreres af jurister der har nøje kendskab til reglementet på området. Desuden tilbydes du lejlighed til at blive hjulpet, ifald du forvoldes problemstillinger i forbindelse med din handel.\nDerudover stiller vi forslag om at kunden er på vagt for de mest relevante retningslinjer der spiller ind i forbindelse med handlen, eksempelvis den returret på north face duffel bags e-handlen bruger. I den relation er det samtidig afgørende, at man stadigvæk bibeholder sin faktura, således man altid kan eftervise sin ordre, uden hensyn til om man er på udkig efter produkter til en pige eller dreng.\nTrustpilot genererer en række anstændige muligheder for at eksaminere flere tidligere konsumenters oplevelser og på grund af dette anbefaler vi, at du læser online shoppens north face duffel bags kritik inden du placerer din ordre.\nFacebook medfører for øvrigt flere strålende chancer for at få indsigt i netbutikkens troværdighed. Her ser vi endda webbutikker hvor du kan meddele en bedømmelse af deres køb, hvilket tillige bør benyttes til at tage stilling til tidligere kunders oplevelser.\nVores hjemmeside finansieres af annonceindtægter. Vi arbejder tæt sammen med en del online outlets i form af at vi fremviser deres tilbud, og indhenter honorar ifald de personer vi sender videre fuldfører en ordre.\nViden angående north face duffel bags og internet butikker ajourføres jævnligt, men det er ikke muligt for os at give garantier imod korrektioner der muligvis er implementeret siden vi nyligst opdaterede websitets data.


Du er her: LandbrugsInfo > Økonomi > Selskaber > Frivillig likvidation\nØnsker du at opløse selskabet ved en likvidation, skal der træffes beslutning herom på en generalforsamling. På generalforsamlingen vælges en eller flere likvidatorer, som skal forestå likvidationen, det vil sige at afhænde virksomhedens aktiver og passiver og opløse selskabet. For mindre selskaber vil det ikke være nødvendigt med mere end en likvidator, mens større selskaber normalt har flere likvidatorer tilknyttet likvidationen med henblik på at sikre dennes gennemførelse så hurtigt som muligt. Der er dog ingen formelle krav til, hvem der er likvidator. Likvidator anmelder den frivillige likvidation til Erhvervsstyrelsen senest to uger efter, at beslutningen er truffet, og fra dette tidspunkt overtager likvidator ansvaret og driften af selskabet og vil som den eneste kunne indgå retshandler på selskabets vegne.\nEn likvidation kan strække sig over mange måneder, da det tager tid at afvikle en virksomhed. Der er ingen tidsbegrænsning for, hvor længe et selskab kan være under likvidation. Et kapitalselskab under likvidation skal derfor udarbejde årsrapport for de regnskabsår, som afsluttes under likvidationen.\nBemærk: Ovenstående beskrivelse giver alene et overordnet indblik i mulighederne for frivillig likvidation, og en frivillig likvidation bør altid gennemføres med hjælp fra din rådgiver. Kontakt din sædvanlige rådgiver for mere information om frivillig likvidation og dine muligheder.\nSidst bekræftet: 29-03-2019 Oprettet: 13-04-2015 Revideret: 13-04-2015


Vissuel - Design af logo, grafisk identitet og farvepalette til din virksomhed\nFøler du dig hjemme i din virksomhed?\nVelkommen til for jeg håber, at du føler dig velkommen her på min side.\nDet er nemlig meningen med at sætte stemningen i din forretning, at få dine kunder til at føle sig hjemme.\nDet er SÅ vigtigt for mig, at du føler dig hjemme i din egen virksomhed.\nDet er det, fordi jeg ved at du får meget lettere ved at komme ud over rampen, når du 100% kan stå inde for din virksomhed i alle dens facetter.\nDu skal ELSKE din hjemmeside, være stolt af dit logo og føle at de farver du bruger i al din markedsføring, danner en smuk ramme om, hvem du er og, hvad din virksomhed står for.\nJeg har for nylig taget min egen medicin. Jeg har skiftet farverne ud i min virksomhed. Jeg var nået til et punkt, hvor de farver og det udtryk jeg var startet med ikke længere passede til mig.\nJeg VED, at det er en kæmpe rejse med mange store valg, at få designet logo og vælge nye farver til din virksomhed. Det er vigtigt, at du tager et valg og bruger de samme farver, skriftyper og formsprog igen og igen.\nDet er vigtigt, at du er glad for dit brand og dine farver.\nJeg vil elske, at hjælpe dig på din rejse.\nJeg er her for at gøre det nemmere for dig.\nJeg har haft Sarah fra Vissuel til at tilrette layoutet på flere e-bøger og arbejdsark. Det er en kæmpe lettelse at kunne lave e-bøger og arbejdsark i en rå version, og have en anden til at sætte det op og gøre det lækkert.\nChristina Klitsgaard emailnørd - We love emails ApS\nKommunikationen med Sarah omkring udarbejdelse af vores logo var professionel og enkel.\nSarah forstod meget hurtigt, hvor jeg ville hen med hensyn til udseende og stemningen omkring vores nye logo.\nJeg er meget tilfreds med det færdige resultatet og vi har fået logoet i de formater og størrelser vi har brug for hvilket er et kæmpe plus.\nKristina Møller Pedersen Ejer af Purefamily\nSarah har lavet det smukke logo til VikleDk. Favnende streger, der passer lige til vores vikleunivers.\nHun ramte plet fra starten, og jeg var ikke i tvivl om, at det var velovervejede streger. Tak ❤\nLena Starup Hansen tifter af VikleDk, ( en fælles snapchat og instagramprofil blandt bære-/vikle-entusiaster)\nCanva design hjælp\nSend mig dine spørgsmål


Produktion/værksted til leje i Karlslunde. Ledigt erhvervslokale: 604 m2 Produktion/værksted udlejes i Karlslunde Skruegangen\nProduktion/værksted til leje, Karlslunde, Skruegangen\nGrundareal: 3.771 m2\nKr/m2/år - excl drift: 469,37 Kroner/m2/år\nPræsentabelt og velbeliggende lys lagerhal med kontor\nI fuldt udbygget erhvervsområde i Karlslunde med god trafikal beliggenhed ligger dette præsentable erhvervslejemål på 604 kvm. fordelt på et kontor areal på 78 kvm. og en lager hal på 526 kvm. Stort højloftet lagerhal med 1 høj port. Fin vedligeholdelsesstand i høj standard..\nProduktion/værksted/Lager i Greve


Indsigt: Grønland mod afgrunden\nLandets ledere, politikerne, styrer Grønland mod afgrunden med lappeløsninger og uduelighed og manglende evne til fremsynede og velovervejede beslutninger. Grønlands børn og unge har krav på en ordentlig skolegang og videre uddannelse, og Grønland har brug for på den måde at ruste sig til at kunne bestride alle de opgaver, der trænger sig på. Opgaverne bør løses af landets egne borgere for fremover at kunne opnå mere selvstændighed.\nDer er stor mangel på lærere, tandlæger, sygehuspersonale med flere og på veluddannede mennesker inden for håndværk og servicefag. Der mangler personale, som kan lære fra sig, så de unge kan få de bedst mulige uddannelser, både teoretisk og praktisk.\nDerfor er det uacceptabelt, at politikerne sidder og trækker i trådene på en måde, der forringer overenskomster og ansættelsesforhold - blandt andet ferierejseordningen. Selv en uduelig politiker må kunne se, at samfundet er ved at køre helt af sporet.\nPolitikerne har åbenbart ikke forstået, at man ved overenskomstforhandling er nødt til at skele til løn- og ansættelseforholdene andre steder i stedet for på bedste stenaldervis ensidigt at gennemtrumfe arbejdsforholdene.\nHvad tænker politikerne dog på, ud over at mele deres egen kage?\nVAR DET IKKE BEDRE at se og vurdere udviklingen gennem nye briller i stedet for bare at lade problemerne tårne sig op. I begyndelsen af 1990'erne skulle der virkelig gennemføres grønlandisering. Blandt andet skulle skolesproget være grønlandsk, fordi det er Grønland vi bor i. Det er naturligvis meget godt, men man "tabte en masse børn på gulvet", som i dag har svært ved at følge med i dansk. Derfor har mange i dag svært ved at klare sig i uddannelsessystemet, der altovervejende bygger på dansksproget undervisning. Nu spørger jeg så politikerne, om de unge skal uddannes til andenrangs samfundsborgere - i forhold til danskere, svenskere og andre nordiske unge. For det er jo det, de bliver, sådan som politikerne vil løse problemerne.\nMan sænker simpelthen standarden og de unges standard ved for eksempel at skære læreruddannelsen ned til to år. På den måde får man lærere, der kun er halvt uddannede. De kan ikke gå ind at tilføre folkeskolen en ordentlig undervisning. Dette kan man simpelthen ikke byde de unge. Heller ikke dem, der er i gang med andre uddannelser, som skæres ned af "bekvemmelighedshensyn".\nSamtidig råber de velløn-nede politikere op om, at de lærere, der kommer fra Danmark, skal underlægges den grønlandske overenskomst. Det er jo helt vanvittigt at have sådanne ideer. Hvilke danske lærere i Danmark vil rejse til Grønland, hvor løn- og ansættelsesforholdene er dårligere end i Danmark - når de desuden kun kan rejse på ferie til Danmark hvert tredie år.\nDER MANGLER MASSER af tandlæger i Grønland, og i erkendelse heraf nytter det altså ikke, at Marianne Jensen rejser til Danmark for at fortælle tandlægerne om Grønlands mangel på tandlæger. Tandlægerne der ved nemlig godt, hvorfor det er, som det er. Det er lønnen og ansættelsesforholdene - og en ferierejse kun hvert tredie år - der er problemet.\nDer vil mangle medarbejdere indenfor de vigtige samfundsområder lige så længe, de har dårlige overenskomster. Løn- og ansættelsesforhold skal være mindst lige så gode i Grønland som i Danmark. Ellers nytter det ikke noget.\nTil alle politikere vil jeg sige: Skær ned på jeres løn og alle de tillæg I får, og på rejserne. I opfører jer, som det er en verdensnation, I repræsentere, og ikke en håndfuld personer på 55.000 mennesker. Det grønlandske samfund er overadministreret. Der er også alt for meget med at dække underskud på hjemmestyreejede selskaber og institutioner, som ikke kan klare sig på anden måde.\nOG NU KRÆVER man mere. Nu skal bloktilskuddet fra Danmark stige, fordi der skal renoveres på boliger og skoler. Det kunne have været undgået, hvis de ansvarlige politikere løbende havde gennemført den nødvendige vedligeholdelse i stedet for at lade alting forfalde. Men i stedet bygger man nye store, flotte kontorer til endnu mere overadministration.\nDet er også uacceptabelt, at restancer på husleje kan stige til mange, mange millioner kroner uden, at der bliver gjort noget ved det. Men de skal vel også dækkes af skattekroner fra Danmark.\nMan råber på selvstændighed og løsrivelse, og det er da i orden. I alt fald vil de danske skatteydere nok blive ganske tilfredse, fordi det så betyder, at navlestrengen bliver klippet over, og så kan bloktilskuddets milliarder bruges til ældre, syge og handicappede i Danmark.


Medicin DK. Generisk Propecia og hårtab « Medicin Uden Recept\nKOB Propecia Uden Recept\nI mange kulturer som med vores, have lange silkily hår er meget idealiseret. Hår er et statussymbol. Ved at se på teksturen af en persons hår kan du fortælle, hvad løb de er, eller endda hvordan ren de er. Men hvad sker der, når vi begynder at miste vores hår? Og hvad kan vi gøre for at forhindre hårtab?\nAt se et par ekstra hårstrå i din kam kan skyldes en række ting. Det kunne være på grund af androgen alopeci (også kendt som mand / kvinde – mønster skaldethed), stress i dit liv fra en vanskelig hændelse, overdreven brug af varme produkter, stress på dit hår fra at bære en bestemt frisure, eller over forarbejdning. Hårtab kan også skyldes en dårlig kost. Der er også tilfælde, hvor hårtab er et symptom på en underliggende tilstand, som du bør se en læge for. De fleste mennesker bruger købe Propecia at behandle deres hårtab.\nDet er vigtigt, at du bestemme, om du lider af hårtab eller brud. Hårtab er, når der er mangel på hår på grund af et problem i hovedbunden. Brud, er imidlertid et problem i skaftet af håret. Det er vigtigt, at du ved, hvor du har for bedre at kunne behandle dit hår.\nNår du opdager, at du har lidt et vist tab af dit hår den bedste måde at bremse eller endog standse hastigheden af hårtab er at gøre noget ved det. For mænd der beskæftiger sig med mandlige -pattern skaldethed, den mest udbredte løsning er generisk Propecia. I andre tilfælde kan afhjælpe forskellig for den enkelte.\nHer er nogle gode tips til at forhindre hårtab, eller brud, og vokse sundt hår:\nSpis rigtigt. Sørg for at du får dig dosis af protein og jern i din daglige kost. Drik masser af vand. Vand er ikke kun godt din krop og hud, men det er godt for dit hår. Må ikke stress. Vær sikker på at udøve og ånde når de går gennem en prøve begivenhed. Giv dig selv en hovedbundsmassage. Massere din hovedbund frigiver naturlige olier, der kan fremme hårvækst. Og give dit hår en flot glans. Hvis du er Black anstændigt, så husk at smøre, eller olie, din hovedbund. Sorte tendens har naturligvis en tørrere hår tekstur. Hvis du lider af hårtab er det yderst tilrådeligt at købe Propecia online, da det viser sig at være meget billigere. Du kan også overveje at ændre hår produkter, du bruger. Nogle gange dit hår vænner sig til de produkter, du har brugt og reagerer ikke.\nMark Simons skriver artikel til hårtab behandling produkt. Han har stor eksponering skriftligt for hårtab behandling produkter som Køb Propecia, Generisk Propecia , Propecia online, Billig Propecia, Køb Generic Propecia, Køb Billige Propecia og mange flere. Besøg www.buy-cheap-generic-propecia.com for flere detaljer.\nTagged with: Generisk, hårtab, medicin, Propecia


Fødsels beretning - At føde et stort barn | Confessions of a pseudomom\nFødsels beretning – At føde et stort barn\nJeg har ikke nævnt det før, men Zacharias var en ordentlig basse ved fødslen. Han er født 40+2 (2 dage over termin) ved igangsættelse pga. hans størrelse. Jeg har valgt at dele min fødselsberetning med jer, også for at sætte fokus på det ikke er farligt at føde store børn, selvom mange frygter det! ?\nMandag d. 22 september 2014 har jeg termin og skal på denne dag til jordemoder. Jeg bliver tjekket igennem som vaneligt og jeg udtrykker min bekymring over Zacharias størrelse, da jeg i uge 35 var blevet scannet til at han vejede knap 3500 gram (ligeså meget som en gennemsnitlig baby vejer ved fødslen) Hun mærker mig på maven for at lave et vægtskøn og hendes bud lyder på han vejer omkring 4300 gram lige nu, hun er dog usikker og ringer op til sygehuset og får mig henstillet til en vækst scanning om aftenen.\nJeg møder op på sygehuset og bliver scannet hvor de udfra målinger vurderer ham til at veje 4500 gram, og jeg bliver sendt hjem med beskeden om at jeg vil blive ringet op i morgen formiddag når lægerne har drøftet hvad de vil gøre på deres morgen konference. Så jeg går hjem og sover og den efterfølgende morgen bliver jeg ringet op hvor de tilbyder mig igangsættelse kl 16 som jeg jo selvfølgelig takker ja til.\nMig og Søren møder oppe på fødegangen kl 16, hvor jeg bliver tjekket indenvendig for at se hvor åben jeg er, for ud fra det skal de så vurderer hvordan de vil sætte mig i gang. Jeg bliver undersøgt af flere jordemødre som alle sammen er lidt uenige om hvad der vil være bedst, men kommer til sidst frem til at jeg skal sættes i gang med orale piller.\nJeg får 2 piller jeg skal sluge og bliver så sendt hjem med beskeden om at de her piller kan give begyndende veer og med påbud om at komme 4 timer senere. Jeg kommer der op 4 timer senere, bliver igen undersøgt indvendigt hvor jeg slet ikke har åbnet mig, der bliver kørt en kurve, for at holde øje med Zacharias og se om jeg har regelmæssige sammentrækninger, hvilket jeg har.. jeg kan bare ikke mærke dem overhovedet.\nJeg bliver igen sendt hjem med samme besked om at komme igen 4 timer senere og jeg kommer derop med samme resultat, de vil ikke give mig flere piller da det kan give vestorme og jeg har rigtig mange sammentrækninger, jeg bare slet ikke mærker.\nDenne gang bliver jeg så sendt hjem for natten og skal møde op igen kl 8 næste morgen. Halleluja for en skøn familie som tog fri fra job for at lege taxachauffør for mig, for som skrevet tidligere har vi ingen bil, og det der køren frem og tilbage var et værre cirkus. Jeg bliver igen undersøgt med helt samme resultat og bliver igen sendt hjem med beskeden om at komme igen 4 timer senere.\nJeg var allerede godt og grundig udkørt og det var psykisk hårdt at skulle trækkes igennem alt det, det var på ingen måder det jeg havde forestillet når man blev sat i gang. 4 timer senere møder jeg igen og mine sammentrækninger er nu gået lidt i sig selv, og derfor vælger de nu at give mig 4 piller for at sætte lidt skub i det hele.\nJeg bliver bedt om at komme igen kl 16 – altså 24 timer efter vi startede. Jeg begynder i de her 4 timer og mærke til mine sammentrækninger, de er på nuværende tidspunkt ikke ret voldsomme, men kommer tilgængeld konstant i en vestorm. Kl 16 bliver jeg igen sendt hjem med samme besked som tidligere. CIRKUS!\nDa jeg kommer hjem beslutter jeg mig for at sove lidt, og efter en halv time vågner jeg med voldsomme smerter, jeg kan mærke at veerne virkelig tager til og de gør rigtig ondt! Jeg begynder at tage tid, og de varer ca 2 minutter og kommer hvert 2. minut, total vestorm som jeg jo vidste kunne være en eftervirkning af pillerne..\nDe bliver værre og værre og kl 18 får jeg Søren til at ringe til fødegangen for at høre om jeg allerede nu må komme til tjek, det får jeg lov til og min mor kommer og henter mig og tager med og Søren bliver hjemme da han ikke er god til at se mig have ondt og er ligeså nedkørt af alt det render frem og tilbage fra sygehuset som jeg selv.\nDer bliver lagt en kurve der viser meget regelmæssige og kraftige veer, men jeg er slet ikke åbnet mig. Jordemoderen er klar til endnu en gang at sende mig hjem, men heldigvis bryder min mor ind og spørger om der ikke er mulighed for at blive indlagt natten over. Det går hun modvilligt med til med påstanden om at det kunne tage rigtig lang tid og de først kunne tage mit vand når jeg var mindst 3 cm åben og i det at jeg slet ikke var åben havde det lange udsigter..\nJeg får en stue for mig selv og min mor henter så lidt at spise og tager så hjem, da det er svært for hende at se mig have så ondt. Veerne bliver kun værre og værre og jeg begynder at panikke under hver ve fordi de kommer så hurtigt og smerten virkelig har taget til. Kl 20.50 rejser jeg mig op fra sengen og det føles som om der er noget indeni mig der springer og pludselig siger der plask og fosser ud med vand! Jeg ringer straks efter en jordemoder der kommer med rent tøj og bind til mig, vandet vælter bogstaveligtalt ud af mig hver gang jeg bevæger mig.\nJeg skriver en besked til Søren om mit vand er gået, men at i følge jordemoderen skulle han ikke skynde sig, da det stadig godt kunne tage lang tid. Jeg bad om at komme i bad, da jeg havde vand all over og imens jeg er i bad og går og hyler hver gang der kommer en ve, så kommer Søren på eget initiativ – så skønt! Da jeg er færdig med badet ringer jeg igen efter en jordemoder og siger at jeg slet ikke kan holde det ud, hun siger at de om lidt vil køre mig ind på en fødestue og der vil hun undersøge hvor langt jeg er i processen.\nDa vi kommer ind på fødestuen, bliver veerne så voldsomme at jeg slet ikke kan styre det, jeg skriger hyler og græder mere end jeg nogensinde har gjort før.. Hun undersøger mig og udbryder: “er der nogen i din familie der er hurtig fødere?” simpelthen fordi jeg allerede er åben 10 cm og er klar til at føde. Jeg får at vide jeg gerne må presse, hvilket er total befriende, da jeg kan fokuserer på det under hver ve.\nDesværre går der ikke længe før hun siger at han sidder skævt i bækkenet og vi er nød til at få rettet på det, så jeg må ikke presse alligevel. I over 2 timer bliver jeg bedt om at ligge på siden, rejse mig op og gå, sidde i skrædderstilling, altsammen meget mod min vilje da jeg kun kunne overskue at ligge ned og presse men det måtte jeg bare ikke. Jeg panikkede stadig under hver eneste ve fordi de var så voldsomme og jeg blev nægtet smertestillende da jeg jo i teorien var ved at føde.\nEfter over 2 timer får jeg lov at ligge mig op på fødebriksen igen og presse og på 7. presseve kommer han ud, det mest fantastiske jeg nogensinde har prøvet. Aldrig har jeg grædt så meget i en total lykkefølelse. Alle smerterne var med det samme glemt! Jeg havde min lille dreng på brystet. Efter jeg fødte moderkagen tjekkede hun mig for bristninger, ikke en eneste bristning, hvilket var det jeg frygtede aller mest pga hans str. han blev målt og vejet 4545 gram og 57 cm, en ordentlig basse, men alligevel gik min fødsel komplikationsfrit og jeg gik selv med ham i armene fra fødegangen og ind på barselsafsnittet hvor vi var de næste 5 dage.\nSelvom det i nogens ører kan lyde som en hård fødsel, så var den utrolig nem og overskuelig grundet den korte tid fra vandet gik og til jeg fødte samtidig med den gik komplikationsfrit. Jeg kunne ikke have ønsket mig en bedre fødsel, dog kunne jeg godt have undværet igangsættelses forløbet, da det var rigtig hårdt psykisk.. Men det var det hele værd ♡♡\nZacharias helt lille og ny kun 10 timer gammel <3\nOpdatering på Zacharias der ikke kan snakke!\nTil ALLE mødre i dagens anledning <3\nAmmehjerne – ting jeg har gjort ;)\n24. september 2016 den 7:15\nEr fan af fødselsberetninger, og er glad for at høre at også andre får store børn. Vores Alfred vejede 4.710 gr og det tog 1 time og 17 min fra første ve (ingen igangsættelse) – til han kom flyvende ud….\nEn hjemmefødsel #1 hvorfor? | Confessions of a pseudomom\n26. marts 2017 den 8:27\n[…] har haft 2 meget HURTIGE fødsler (læs her og her) og derfor er jeg også mere tryg ved at føde hjemme. Med Felix gik der kun 37 min. fra vi […]


Rekordbesøg på Revolver\nDen københavnske modemesse Revolver kan lukke dørene for AW 18-messen med høje besøgstal – faktisk de højeste nogensinde.\nRevolver oplevede under modeugen besøgstalsrekord hos messens 350 udstillende brands. Ved at repræsentere et bredt udvalg af skandinaviske udstillere, bekræfter Revolver interessen for skandinavisk mode fra både lokale og internationale indkøbere samt presse. Det skriver modemessen i en pressemeddelelse.\nIfølge Christian Maibom, stifter og kreativ direktør for Revolver, skal årsagen til de mange besøgende findes i en kombination af flere aspekter:\n”Hovedårsagen skyldes naturligvis og primært de skandinaviske brands og det fokus, som skandinavisk design p.t nyder godt af worldwide. Det skyldes uden tvivl også det store arbejde, som messerne i København, det være sig såvel Bella Center som Revolver, har udført de sidste mange år. Sidst men ikke mindst, så skyldes det også det almene fokus, der er på Skandinavien og ikke mindst byen København,” fortæller han til TØJ.\nLæs også: Messereportage Revolver februar 2018\nI pressemeddelelsen tilføjer Revolver, at messen i fremtiden vil fortsætte med at skubbe ”det bedste af Skandinavien” ud over grænserne, hvilket skal give mulighed for at eksponere Revolver-udstillere til et bredere og endnu mere internationalt publikum.\nRevolver-messen løber af stablen igen under den næste københavnske modeuge, som ligger fra den 8. til den 10. august 2018.\nE-handel: Danskerne trækker over grænsen\nFra funktion til multifunktion i moden


Rejsebrev nr. 20 Gibraltar – Spaniens østkyst og Balearene\nForside › Indlæg › Rejsebrev nr. 20 Gibraltar – Spaniens østkyst og Balearene\nUdgivet den 5. juni 2018 Af Klaus Ellehauge\t— Ingen kommentarer ↓\nSaint Gilles den 2. juni 2018\nDen 23. april, det vil sige for lidt over en måned siden, kom vi til Barbate i Spanien vest for Gibraltar efter 1½ døgns sejlads fra Marokko, og i følgeskab med Lady K. Vi gik ikke gennem Gibraltarstrædet den dag, da vinden var for kraftig ud af strædet da vi skulle til at sejle ind. I dette nyhedsbrev fortæller vi blandt andet om sejlturen gennem Gibraltarstrædet, om naturskønne Andalusien og krystalklare ankerbugter på den spanske østkyst og Balearene.\nDet var skønt at være i Spanien igen, og vi brugte en dag til at ordne praktiske ting som fx tøjvask og rengøring indvendig og udvendig på båden. Det meget beskidte vand i Marokko og sejladser i modvind med masser af sprøjt, gjorde en udvendig rengøring tiltrængt. Vandet i Atlanterhavet er meget salt, og selv vores sejlertøj og hynderne, vi sidder på, måtte vi spule, for at undgå, at det tiltrækker fugt. Heldigvis var det skønt vejr med solskin. Foråret var kommet til Europa\nDet var en rigtig god fornemmelse at være nået til Spanien, og en ganske særlig følelse af noget stort at sejle gennem Gibraltarstrædet og ind i Middelhavet. Vi havde en god medstrøm, så vi gik med omkring 7-8 knob i ca. 3 timer. Vi gik i havn i La Linea, som ligger på den spanske side af Gibraltar. Vi lå med første klasses udsigt til Gibraltar klippen. Her blev vi naboer til Nangiala, som havde ligget her et par uger. De hårde sejladser fra Marokko gjorde det tiltrængt med en lille fest med vores venner siden Las Palmas, Mikkel, Celia, Karin og Hans. Samtidig startede en ny epoke af vores tur.\nKlaus og jeg har begge været i Gibraltar for år tilbage. Fra La Linea kunne man gå derover – gennem paskontrol og over flyvepladsens landingsbane. Gibraltar er en helt anden verden, man mærker tydelig det britiske, byen er meget komprimeret i bygningstæthed og opad. Det er som om, at der skal være plads til så meget som muligt på et det lille areal. MEN sjovt sted og charmerende.\nGibraltar er jo kendt for klippen, hvor der lever vilde aber. Jeg gik derop med Mikkel, Celia, Hans og Karin. Turen var smuk, og vi mødte de sjove aber samt en god del af de mange turister, der hver dag bliver kørt dertil i taxa eller bus.\nVi lejede en bil, så vi kunne få et indtryk af Andalusien. Vi måtte betale det dobbelte af, hvad vi havde været vant til på de Kanariske øer, hvor vi kunne leje bil for mellem 25 og 35 euro om dagen. Vi fik en god og lang tur ud af det på omkring 330 kilometer. Vi var i smukke men turistede Ronda, der ligger på et klippeplateau, hvor der er en berømt bro over en dyb kløft.\nAndalusien er kendt for de hvide historiske byer. De ligger på en bjergtop med en borg på toppen. Vi besøgte Zahara og Grazalema. Efter de Kanariske øer troede vi, vi var færdige med at køre i bjerge, men i Parque National måtte vi igennem et utal af hårnålesving. Andalusien er meget frodig, i hvert fald på denne årstid. På hjemturen kørte vi i noget fladt landskab, som kunne minde om Danmark, men med betydelig større marker.\nTuren videre nordpå gik først til Catargena på en todøgnssejlads. Catargena er en større, men spændende by, hvor vi blandt andet var inde at se et antikt romersk teater, og delte havn med efter sigende verdens største privatejede sejlbåd ”A” ejet af en russisk mangemilliardær.\nMin fødselsdag den 5. maj blev fejret på søen, en vindstille sejlads på 20 sømil fra Santa Pola til El Campello. Ved ankomst tapas og Cava på båden.\nVi har hørt og læst om Mistralen, den vind der kan komme så pludselig fra de franske Alper. Vi har endnu ikke mødt den. I Middelhavet er der ofte for meget vind eller ingen vind. Vi har sejlet en hel del for motor, men har også haft fine sejladser med let vind og små bølger som hjemme i de danske farvande. Det rolige vand gør det lettere at se delfiner, og dem har vi set mange af.\nVi har set klumpfisk ligge og sole sig i vandoverfladen. Ved nærmere studie, ved vi, at de gør det for at suge varme til sig, inden de svømmer ned på store dybder for at finde deres føde. Desværre har vi også set mange af de farlige portugisiske brandmænd, og desværre har vi ikke haft held med vores egen fiskestang. Vi har ikke fanget noget siden den lille guldmakrel, på vej til Tenerife. Sidst vi havde noget på krogen var efter Gibraltar, hvor vi formoder, at en stor tun havde bidt på, så linen rullede sig helt ud, hvorefter den knækkede.\nVi lå for anker for første gang på hjemturen ved Moreira, en ankerbugt lige efter bogen. Her har de noget af det reneste vand i Spanien. Nogle steder kan man se ned på 20 meter. Vi svømmede sammen med fiskene og sejlede i land med gummibåden. Denne del af sejlerlivet er så fantastisk. Når ankeret er lagt ud, er det blot at nyde livet, stilheden og den ofte smukke natur, man er omgivet af. Mange ankerlæggere sejler ud om dagen og hjem om aftenen, så når dagen går på held bliver der stille.\nSå var det tid til Balearene, øgruppen som består af Formentera, Ibitza, Mallorca og Menorca. Sidstnævnte valgte vi fra grundet vores tidshorisont. På de andre øer blev det korte besøg. Formentera er berømt for deres fantastiske strande. Vi lå for anker ud for hovedbyen Savina, hvor vi lejede cykler en dag og kørte rundt på øen.\nPå Ibiza lå vi i nogle fine ankerbugter og blandede os med de rige, som kommer i deres dyre motor- eller sejlbåde. Inde på land var der dyre restauranter og barer, men at sidde der og blande sig med den velhavende del af klodens befolkning og nippe til et glas vin er også en oplevelse. Kontrasten oplevede vi i Sant Antoni, hvor vi gik i havn. Her var der fyldt med især engelske unge festglade turister. Til solnedgang samledes hundredvis af menneske ved byens vestkyst for at se solnedgang.\nPå Mallorca lå vi et par dage i Andratx på nordvestøen. Vi lejede en bil og udfordrede os selv med Mallorca på en dag. Vi koncentrerede os om den nordlige del af øen, hvor der er bjerge med smukke gamle oliventræer. Vi havde medbragt formiddagskaffen og ledte længe efter et sted, hvor vi kunne stoppe. Ingen miradorer (udsigtspunkter) eller picnicpladser. Alle mulige holdepladser var i forbindelse med restauranter eller museer, og parkering koster næste altid penge. Meget forskelligt fra, hvad vi havde vænnet os til på de Kanariske øer. Mallorca er tydeligvis præget af turismen. Vi var i Vallemosa, hvor blandt andet Chopin har boet i byens kloster. Dagen sluttede i hovedbyen Palma, som er et besøg værd med sine smalle hyggelige gader. Byens Cathedral er imponerende også udefra, for vi var ikke inde at se den.\nFra Mallorca sejlede vi direkte til Barcelona. Det var især mit ønske at komme dertil i egen båd. Vi valgte en af de dyre havne midt inde i byen, tæt på Ramblaen og stranden. Havnen var en stor sejlklub med få gæstepladser. Det blev til to fine dage der, som levede op til skipperfruens forventninger. Vi gik tur på millionærkajen og i det tidligere arbejderkvarter Barcelonetta. Vi var til akustisk jazzkoncert med Domino Swing Quartet (violin 2x guitar) på Harlem Jazz Club, og var på ægte spansk tapasbar i Gracía.\nVi havde yderligere to stop i for anker inden Frankrig: I Cala de Pelosa blev vi et par dage. Vi vandrede ud til Cap Norfou, som vi rundede på turen videre. Foråret var så tydeligt her. Et utal af forskellige vilde blomster, vild rosmarin og fuglesang, som vi ikke havde hørt det længe. Sidste ankerbugt var ud for byen la Selva, hvor vi kunne kigge over til Pyrenæerne. Byen var mildes talt død, selv om det var tirsdag. Dagen før havde der været en særlig fest. I Spanien er det meget almindeligt at holde hviledag dagen derpå. På butiksvinduerne står der: Vi holder lukket for at hvile os.\nTil slut et par ord om at være sejler i Middelhavet: Det er meget populært at ankre, for så sparer man havnepengene, som er tårnhøje især i højsæson. Som lystsejler synes vi, at det er uanstændigt at skulle betale 50 Euro pr døgn og derover for en havneplads. Det begrænser havnepladserne til de velhavende især udenlandske både og udelukker mange spaniolere for at gå i havn om sommeren. På Balearene har man lavet et system, der hedder Portsib.es, netop for at imødekomme denne problematik. Sant Antoni på Ibiza og Andratx på Mallorca var sådanne havne. Man bestiller plads på en hjemmeside og kan så ligge for ca. 17 Euro pr. nat. Vi er glade for at have fået et indtryk af den vestlige del af Middelhavet, men kan ikke forestille os at konkurrere om ankerbugter og billige havnepladser, når det vrimler med både senere på sommeren.\nI øjeblikket ligger vi i en sidekanal til Rôhne og venter på at strømmen skal aftage i selve Rôhne. På grund af det usædvanlige højtryksvejr i Danmark, har det regnet meget i det nordlige Frankrig i en lang periode, hvilket gør, at strømmen stadig er for stærk. Der har været meget forberedelse at gøre og mange beslutninger, der skulle tages, for at når hertil. Livet på kanalerne er noget ganske andet og anderledes udfordrende. Om dette og om vi besejrer Rôhne kan I glæde jer til at høre om i næste rejsebrev.\n← Nyhedsopdatering – Klar til Rhône og kanalerne\nNyhedsopdatering – Så er vi ude af Rhône →


Du er her: Forsiden / Nyheder / Nyheder fra DFI / Burma VJ har gjort en forskel\nProducer Lise Lense-Møller fra Magic Hour Film og instruktør Anders Østergaard modtog i går aftes, den 11. oktober, endnu en international pris for "Burma VJ". Titlen på prisen kunne næsten lyde som en linje fra en Mary Poppins-sang: en 'Special Jury Commendation Puma Creative Impact Award', men der er tale om en stor anerkendelse af filmens betydning.\nFolkene bag den nystiftede PUMA Creative Impact Award ønsker at hædre og støtte dokumentarfilm, der har formået at sætte tydelige spor i verden. Fem film, som har oplyst og inspireret om vigtige globale problematikker, var nomineret, og da Rupert Murrays "The End of the Line" vandt hovedprisen overraskede juryen ved at uddele endnu en pris, en såkaldt Special Commendation, deres særlige anbefaling, til "Burma VJ".\n"Burma VJ" er set af 30 millioner over hele verden, og den meget omtalte dokumentarfilm blev hædret for sin "unikke tilgangsvinkel til at dokumentere og broadcaste de burmesiske munkes oprør mod det militære regime i september 2007, på et tidspunkt hvor alle udenlandske medier var udelukket fra landet. Filmmagernes standhaftighed har inspireret et ny generation af videojournalister og uafhængige journalister i Burma". "Burma VJ" blev i august placeret som nummer 44 på en liste over "50 dokumentarfilm du skal se, inden du dør".\nEmneord: Burma VJ, Anders Østergaard, Magic Hour Films\nGuf for Tintin-fansFilm der ændrer verdenBurma VJ vundet 50 priserSe "Burma VJ" på Filmstriben hjemme i stuenSærvisninger af Burma VJ


Af Grete Breinhild, ældre- og sundhedschef i Lolland Kommune\nSom en del af kvalitetsarbejdet søgte ældre- og sundhedssektoren i Lolland Kommune i 2013 om at deltage i projekt I sikre hænder for herigennem at sætte yderligere fokus på forbedring af patientsikkerheden til gavn for borgerne.\nVi havde i en årrække arbejdet systematisk med at beskrive retningsgivende dokumenter og procedurer med henblik på implementering af standarder og indikatorer under Den Danske Kvalitetsmodel. Den grundlæggende tankegang i systematisering af kvalitetsarbejdet var at skabe sammenhængende patientforløb med en ensartet høj kvalitet på tværs af region og kommune – men også at skabe læring og kvalitetsudvikling gennem løbende vurdering af resultater.\nDen Danske Kvalitetsmodel er dermed blevet den organisatoriske og indholdsmæssige ramme for kvalitetsarbejdet. Projekt I sikre hænder har udgjort metodedelen og har dermed haft betydelig indflydelse på, hvordan ledere og medarbejdere arbejder med patientsikkerheden.\nIgennem arbejdet med forbedringsmodellen er der skabt grundlag for systematisk forbedringsarbejde ved hjælp af løbende afprøvninger af forbedringstiltag i en lille skala. Det har betydet, at vi ret hurtigt har kunnet implementere tiltag, der virker.\nTiltag, der viser sig uden effekt, har tilsvarende kunnet afsluttes, uden at der har været anvendt store ressourcer. Der er dermed langt større fokus på den lokale udvikling og forbedring tæt på borgeren.\nEn afgørende forskel i forhold til tidligere er, at vi har fået et større fokus på kvalitetsdata, som giver et løbende, retvisende og brugbart billede af kvaliteten.\nDet er vores erfaring, at Den Danske Kvalitetsmodel og I sikre hænder komplementerer hinanden rigtig godt og går hånd i hånd med det fælles mål at skabe høj patientsikkerhed for borgerne i kommunen.\nDe to paradigmer har løftet kvalitets- og forbedringsarbejdet ind i en ny kvalitetsorganisation, hvor målet er at skabe en dynamisk og resultatorienteret organisation, som samler kvalitetsarbejdet på alle niveauer, forbedrer kvaliteten, skaber sammenhæng og helhedstænkning – mindre variation og en mere omkostningseffektiv løsning af opgaverne.\nKvalitetsorganisationen følger med andre ord løbende med i kvalitetsniveauet på alle niveauer og herudfra prioriteres og igangsættes relevante initiativer i organisation.\nAlle niveauer i organisationen har en særlig rolle i forhold til, at kvalitetsarbejdet og forbedringsprojekter når de mål, der sættes. Igennem deltagelse i I sikre hænder og Dansk Selskab for Patientsikkerheds forbedringsagentuddannelse er der skabt grobund for et tværfagligt og flerfagligt fokus på patientsikkerheden i Lolland Kommune.\nFor Lolland Kommune har I sikre hænder givet arbejdet med patientsikkerhed et positivt løft.


Hytte 126051NO - Hytter Norge\nFritidshusSoveværelse 1Dobbeltseng(e)Soveværelse 2Dobbeltseng(e)Soveværelse 3Dobbeltseng(e)Soveværelse 4Dobbeltseng(e)HemsEnkeltseng(e)Badeværelse 1WC. Varmt og koldt vandBadeværelse 2WC. Varmt og koldt vandTerrasse el. lignendeÅben terrasse\nHus nr: 126051NO\nLuksusferiehus der ligger i Jegertunets meste afskærmede og ugenerte afdeling, med stor og lærig sydvestvendt terrasse. Huset har smuk udsigt over Skarvann, 500 meter væk. Der er ca. 1,3 km til en idyllisk badestrand og 500 meter til bådehavnen ved søen. Feriehuset som egner sig fint til to familier har swimmingpool med modstrømsanlæg hr kan I få god motion. Børnene kan more sig på rutsjebanen og boltre sig og pjatte i vandet. Efter en frisk svømmetur kan I slappe af i spaens varme bobler og få musklerne masseret, eller slap af i de komfortable kurvemøbler i spaafdelingen. Der er mange afvekslende underholdningsmuligheder i området. I tillæg til de gode fiske og bademuligheder i søer og hav, er der et afvekslende kystlandskab, med idylliske og velholdte huse. Tag børnene med til Skarvands flotte sandstrand, eller lej kano og sejl til Kragerø, hvis det er det du har lyst til. I Skarvand skulle der ligge 365 øer ? sådan cirka. Flere af disse er oplagt til en hyggelig frokost med madkurv, hvor I også kan bade og fiske. Lejer du båd kan I se Risørs helt fantastiske skærgård, og tag endelig fiskestangen med. Området egner sig fint til både cykel- og vandreture (2 cykler hører til huset), landskabet har mange skønne udsigter. I kan også besøge bondegård eller ride, kontakt Roysland Gård eller ?Hest i vildmark?. På området er der tennisbane, som kan benyttes gratis. Golfbane: 30 minutter i bil. 800 meter fra huset sejler Norges eneste færge af træ som sejler frem og tilbage til Risør. Eventyrlige Risør (20 minutter med færgen), er en af Norges mest idylliske småbyer, kendetegnet ved sit behagelige sommerklima og sine smukt vedligeholdte hvide træhuse og er et af Norges mest populære feriemål. Kragerø som ligger nær huset, er en afslappet småby med et hyggeligt liv især om sommeren.\nEkstra beskrivelseByggeår: 1992Renoveret(år): 2011Hustype: Feriehus 190 m2Byggemateriale: Byggemateriale: TræIsolering: HelårsisoleretOpvarmning: ElvarmeOpvarmning alternativ: VarmepumpeGulv varme: Gulvvarme på badeværelsetGrund: Naturgrund 1100 m2Havemøbler: JaParkerings plads: Gratis p-plads på grunden 4 pladserLegeredskaber: Gynge og sandkasseSwimmingpool: Pool m/modstr.anlæg 19 m2Spa: Spabad 4 personsSauna: JaKøkken: Køkkenet har v/k vandKomfur: El-komfurKøleskab: JaEmhætte: JaFryser: Ja 100 lKaffemaskine: JaMikrobølgeovn: MikroovnVaskemaskine: JaTørretumbler: JaOpvaskemaskine: JaStøvsuger: JaFjernsyn: 1 TVAntenne: Parabol skandinaviske kanalerRadio: Stereoanlæg og CDDVD: 1 DVDPejs: Norsk brændeovnToilet: WC. Varmt og koldt vandEkstra omkostninger eksklusiv: El excl.Fiskemulighed: HavUdsigt: Panoramaudsigt over vandKæledyr: NejUdl. ikke til ungdomsgrupperElektriske artikler: Internet (trådløst)Legeredskaber (udendørs): TrampolinSpil, aktiviteter ved huset: TennisbaneI nærheden: Golfbane 15000 : Tennisbane 200 : Minigolf 15000 : Legeplads 10 : Bådudlejning 500 : Afmærket vandresti 0-5 km 300 Ejer: Brænde kan købesKampagner: JaGrill: JaNatur: Rigt dyreliv: Rigt planteliv: Nationale turistveje


Hvad fanden er det for et mærkeligt autist-barn?! - The CityGirl\nHvad fanden er det for et mærkeligt autist-barn?!\nIn familie, søvnmangel\nI nat fandt jeg ud af, at jeg er autist. (Altså, det er fuldstændig selv-diagnosticering baseret på den lange tankerække dagen i går bød på, men overvejer da lige at få det verificeret af et par eksperter!).\nDa jeg endelig kom frem til denne diagnose omkring kl. 3 i nat blev jeg ærlig talt lidt sur, for hvorfor helvede er der ikke nogen der har fortalt mig dette før?! Og giver sådan noget her støtte og tillæg fra det offentlige, og kan man få det med næsten 28 års tilbagevirkende kraft?\nHele dagen i går gik jeg rundt og var edderspændt rasende, ovenpå en weekend, hvor jeg også havde været edderspændt rasende. Så derfor brugte jeg det meste af den dyre time hos psykologen, på at sidde og rase over Perler. I lang tid var det bare mig der sad og skældte ud, i et forsøg på at komme af med det edderspændte raseri.\nI de pauser der var ind imellem, hvor jeg skulle have luft, fik han stort set kun indsparket ting som:\n• Det lyder også ret barnligt\n• Hvor gammel sagde du han var?\n• Ja, det kan jeg godt se\n• Får du sovet?\nPå det sidste spørgsmål fik han (heldigvis?) skiftet emne, og pludselig handlede samtalen om forældre og trods – og mit hemmelige indtag af Ragusa. Og efter jeg havde siddet og flettet historier op og ned ad stolper, sad han og smågrinede lidt ad mig, og jeg kunne godt se, at jeg måske lød en smule vanvittig i det jeg lige havde fortalt.\n– Ej, der må vel være folk der er langt værre end mig med sådan noget her? blev jeg nødt til at spørge\n– Du er ikke den værste…, svarede han tørt og grinede lidt mere ad mig.\nDet kunne jeg så tænke lidt over på vej tilbage. Hvilket jeg selvfølgelig gjorde. Jeg var stadig edderspændt rasende, så efter at have spist en hurtig aftensmad kastede jeg mig ned i bilen for at få styr på nogle tanker, komme af med nogle aggressioner og høre lidt for høj musik. Det endte med at jeg svingede forbi mine forældre til en kop aftenkaffe, da jeg alligevel var nået ud i det nabolag – og da jeg nu alligevel var derude, kunne jeg lige så godt lede efter nogle af de ting jeg før havde efterlyst. Derfor kom jeg til at sidde og gennemgå bunker af gamle stilehæfter og opgavehæfter, og historier jeg har skrevet.\nI alderen 8-10 år var formentlig den mest produktive forfatter i Danmark, fordi jeg altid lavede historier. Hvis jeg ikke kunne få lov til at skrive eventyrerne som de ville have dem i skolen, så gjorde jeg det bare derhjemme, og derfor har jeg flere kasser fyldt med historier som jeg har skrevet – åbenbart med en forkærlighed for prinsesser og dinosaurer.\nSom min far sagde “Ja, du gik bare ind på dit værelse og sad og tegnede eller skrev. Og så havde du en periode, hvor du var meget glad for dinosaurer…”\nNu skal det ikke forstås sådan, at jeg levede i de historier. Jeg levede skam i den virkelige verden, men lavede bare altid historier – mine forældre vil måske kalde nogle af historierne krumspring. For pludselig erindrede jeg også, at jeg altid skulle fortælle historier når vi gik, som jeg bare byggede på henad vejen. Så når vi gik hjem fra børnehave, skulle vi eksempelvis lige vente på ’Musen’ som ”havde travlt med en masse ting”, og når vi cyklede rundt om Bagsværd eller Lyngby Sø, så var det fast rutine i mange år, lige at stoppe ved enten Musens Sommerhus eller Musens Hus, og lige tjekke hvad der skete, om den havde holdt fest eller sov eller noget helt andet.\nJo mere jeg lå og tænkte over alle de her ting og historier i nat, tænkte jeg ”Hvad fanden er det for et mærkeligt autist-barn jeg har været! Gad vide om ikke mine forældre synes jeg var lige en tand for mærkelig…”\nDe har aldrig sagt noget, men måske er det fordi jeg stadig er et mærkeligt autist-barn, som har sine helt egne regler, handlemønstre og principielle idéer om hvordan tingene skal være.\nHeldigvis har jeg altid været klar over det, så derfor har jeg også altid indordnet mig og gået på kompromis (til en vis grænse) med flertallet, når jeg er ude i den virkelige verden.\nMen når jeg går hjem, så er det mine egne regler der gælder, og mine egne tanker der får lov til at give mening, og sådan har det altid været for mig.\nSå på fine klippede ark skrev jeg historierne om prinsesserne og dragerne og prinserne, og om at det nogen gange ikke går som man vil have det. For det er jo ikke realistisk at prinsessen får prinsen hver gang, og nogen gange kan både hekse og drager også være flinke – men nogen gange er de onde, og nogen gange bliver prinsessen også reddet af prinsen.\nHurtige historier med hurtige slutninger – ikke så meget crap, og tegnsætning er stærkt overvurderet!\nTo af dem kan læses her.\nHvor fanden er min Zulu?!\nHun sagde hvad?!\nCølibat vs. Børn\nRagusa??? Hvorfor findes det stadig når man ikke kan købe rør med spejdersnus???\nDet er da nogle fantastiske historier :) Jeg tror der er mange nybagte forældre, der gerne ville ha deres barn tog en lur på et lille års tid… bare sådan en gang imellem!\nog jeg tror ikke dine forældre har tænkt du var speciel, nok bare kær. Børns fantasi er helt fantastisk, jeg er i dyb forundring over f.eks. min niece, som indtil videre har 3 navne (sit eget, susanne og Isabella), hver med en ret stor familie og med egne venner (Susanne er blandt andet jyde med mange brødre)\nRegusa… det er det der nougat /chokolade med nødder ikke? Er det ikke lidt noget bedstemor slik… er det for at kompenserer for at blive kaldt teenager ;)\nHmmm, du lyder lidt som mig – bortset fra det altid var science-fiction jeg skrev.\nMen beklager at måtte skuffe dig, der er intet som helst autistisk i det du skriver; højst lidt excentrisk; alene det at du “altid [har] været klar over det, så derfor har jeg også altid indordnet mig og gået på kompromis” er totalt uautistisk.\nMen kender tanken, har indimellem også spekuleret på om jeg selv var borderline. Tror det nu ikke.\nP.S. Der er intet galt med Ragusa; eller i det hele taget det meste med blød nougat!\n@CG: Iøvrigt, læser du engelsk? For har lige efter historie om og med eventyr fundet den perfekte fødselsdagsgave til dig (som endda kan foræres via mail, så behøver ikke engang opgive anonymitet…)\n@Morfar: Fordi det er et langt mere fantastisk produkt og holder max!\n@Tårnet: Børns fantasi er nemlig helt igennem fantastisk!\nOg du skal ikke kalde Ragusa for bedstemor-slik! Det er bare et fantastisk tidsløst produkt (i 80er-indpakning). Punktum.\n@Leoparddrengen: Hvorfor skal det nu være uautistisk – jeg kunne være undtagelsen der bekræfter reglen…. eller noget….. ;-)\nOg ja, læser selvfølgelig engelsk :-)\n@CG: Gik jeg også ud fra. Men det er ikke alle der bryder sig om det, selvom de er udmærkede til engelsk.\nDu hører nærmere indenfor et par dage :)\nJeg er måske ikke sikker på, at “at kaste sig ned i bilen” er det rigtige at gøre for at komme af med nogle aggressioner. Særligt ikke i København. ;) Håber ikke, der skete noget. ;)\nMen hvis du kan få psykologen med på det med autismen, så er der måske ikke så langt til at få invalideskilt. Og så har du fået din sidste parkeringsbø…. æhh, kontrolafgift.\nSøde eventyr, i øvrigt. :)\n@Ulrik: Du har ret! Det kan være min adgangsbillet til invalideskiltet! Det ville fandme være fantastisk :-D\n(Og når jeg kaster mig ned i bilen for at komme af med nogle agressioner, er det ikke fordi jeg ligger og kører ræs i Kbh. For det meste kører jeg ud af Kbh og kører pænt, men får clearet min hjerne. At køre bil kan være som en meditativ ting for mig)\nJeg elsker altså dine eventyr. Jeg har læst dem op for op til flere venner, som grinede deres røv i laser!


Medicinsk abort: Læs mere om det her - Patientvejledninger\nBeslutningen om abort kan være svær. Du skal vide, at der er mulighed for en støttesamtale enten hos din egen læge eller i foreningen Sex og Samfunds Præventions- og Rådgivningsklinik i København. Alternativt kan du hver aften ringe til Abortlinien på nummeret, der er angivet nedenfor. Selve indgrebet kan foretages medicinsk frem til 8 fulde uger. Medicinsk abort kræver som det eneste indgreb ikke en henvisning fra egen læge. Du kan blot ringe direkte og bestille en tid.\nEn medicinsk abort er en abort, der fremprovokeres ved hjælp af piller. Det er nødvendigt at tage 2 slags piller med et døgns mellemrum. Aborten foregår derhjemme. For at kontrollere, at hele graviditeten er blødt ud, foretages en ultralydskontrol efter 14 dage.\nDer foretages gynækologisk undersøgelse og ultralydscanning for at vurdere, hvor langt du er i graviditeten. Desuden chlamydiapodning og udfyldning af anmodning om abort, hvis dette ikke allerede foreligger fra egen læge. Hvis graviditeten er under 8 uger, kan den medicinske abort påbegyndes. Du får 1 tablet ved navn Mifegyne, der er et antihormon, som stopper graviditetens udvikling. Når tabletten er taget, er aborten således i gang, selvom du sjældent begynder at bløde før dagen efter, hvor du lægger stikpillerne op. Som regel vil du ikke opleve ubehag af Mifegyne. Nogle får kvalme og lette smerter. Hvis du kaster op indenfor 1 time, skal du kontakte os. Du vil sædvanligvis kunne passe dine normale aktiviteter denne dag.\nDagen efter besøget på klinikken skal du anbringe 4 stikpiller ved navn Cytotec i skeden. Når stikpillerne er lagt op, skal du hvile dig i cirka en halv time. Stikpillerne blødgør livmoderhalsen og får livmoderen til at trække sig sammen, hvorfor der efter kort tid vil opstå blødning og menstruationssmerter. For at mindske smerterne anbefales, at du tager 2 x tablet Panodil 500 mg og 2-3 x tablet Ibuprofen 200 mg samtidig med, at stikpillerne lægges op. Cirka 80% aborterer indenfor 4-6 timer efter Cytotec, men der kan gå længere tid. Blødningen vil oftest være kraftigere end ved normal menstruation og kan være med klumper. Det er vigtigt, at du har en voksen hos dig det første døgn. Hvis du ikke er begyndt at bløde 2-3 døgn efter du har oplagt Cytotec, skal du kontakte os med henblik på en vurdering.\nDu kan forvente at bløde i 2-3 uger med aftagende styrke, den første uge mere end normal menstruation. Du kan have menstruationssmerter de første dage efter aborten. Disse kan lindres med håndkøbsmedicin. På en af de første dage efter aborten vil vi ringe til dig og høre, hvordan du har det og afklare eventuelle spørgsmål. Det er vigtigt at forebygge underlivsbetændelse. Så længe du bløder, bør du undgå havbad, karbad og svømmehal samt undlade at bruge tamponer. Du bør også undgå samleje og ellers bruge kondom. Behovet for sygemelding er individuelt, men du skal regne med at tage det med ro i et par dage.\nMøder du på klinikken til kontrol, hvor der foretages en ultralydsscanning for at sikre, at livmoderen har tømt sig og aborten er komplet. Det er vigtigt at møde op, da graviditeten i enkelte tilfælde (omkring 5%) fortsat er til stede. I disse tilfælde vil man i de fleste tilfælde forsøge med flere stikpiller. Hvis heller ikke dette har effekt, henvises til hospitalet med henblik på en udskrabning i en kortvarig fuldbedøvelse.\nDe hyppigste komplikationer er kraftig blødning og feber. Såfremt du oplever dette, er du velkommen til at ringe direkte til klinikkens akutnummer på telefon 25145544. Er det udenfor klinikkens konsultationstid, vil vi hjælpe dig med at komme i kontakt med hospitalet.


Svenske mestre lurer på tidligere dansk landsholdsspiller\nDen danske træner i Malmö FF, Jon Dahl Tomasson, skulle være meget interesseret i at hente den danske angriber til Sverige.\nDa Nicolai Jørgensen for fire år siden sparkede 21 bolde i kassen og blev topscorer i den hollandske Æresdivision hos Feyenoord, regnede de fleste med, at han skulle tage skridtet videre til en af de helt store ligaer. Det skifte kom dog aldrig, og siden da har den 30-årige angriber aldrig fundet samme niveau igen.\nAlderen og det faldne niveau gør nok at drømmen om at komme til et af de helt store fodboldlande i Europa så småt må puttes i glemmebogen, og det skulle svenske Malmö FF nu står klar til at lukrere på. Det skriver den svenske avis Kvällsposten.\nIfølge avisen så skulle Jon Dahl Tomasson være særdeles interesseret i at hente Nicolai Jørgensen til klubben, så han kan hjælpe klubben i deres kvalifikation til næste års Champions League. Lige nu skulle prisen dog være et problem. Feynoord skulle angiveligt ønske at modetage i omegnen af 30 millioner kroner for danskeren, hvilket Malmö mener er for dyrt. De vil i givet fald forsøge at leje den tidligere danske landsholdspiller i stedet.\nNicolai Jørgensen har siden sit skifte fra FC København til Feynoord spillet 143 kampe i det hollandske. Derudover er det blevet til 56 mål og 23 oplæg. Angriberen har også spillet 39 kampe for det danske landshold og scoret ni mål. Han spillede sin seneste kamp i nationaldragten i 2019, da han spillede 90 minutter i en kamp mod Irland, der endte 1-1.\nMere om Nicolai Jørgensen\nFeyenoord-træner: Alle kan se, at Nicolai ikke er i sin bedste form\nSøndagens kampe i den hollandske Eredivisie udsættes\nNicolai Jørgensen har ændret ALT


Art Weekend Aarhus: Kunstture - Politiken PLUS\nNyhed: Art Weekend Aarhus: Kunstture\nArt Weekend Aarhus inviterer på en opdagelsesrejse i det aarhusianske kunstliv, lige fra de unge talenter til de etablerede kunstnere. Kunstture guides af fagligt kyndige omvisere, som har stor viden om kunstnerne og den aarhusianske kunstscene.\nLørdag 5. oktober kl. 11-13\nMødested: KELLER.ARLUND- temporary art, Peder Skrams Gade 32, 8200 Aarhus N\nLørdag 5. oktober kl. 15-17\nMødested: Enter Artspace, Montanagade 27, baghuset, 8000 Aarhus C\nSøndag 6. oktober kl. 13-15\nMødested: Udstillingsstedet Spanien19C, Kalkværksvej 5A, 8000 Aarhus C\nPluspris pr. tur 75 kr.\nPris uden abonnement pr. tur 95 kr.\nÅrets kunstture ledes af kunstkritiker og kurator Trine Rytter Andersen, som har anmeldt kunst i Aarhus siden 1999 og som ud over at være en garvet formidler også har et stort kendskab til Aarhus bys historie og byudvikling.\nTrine Rytter Andersen er optaget af kunstens sanselige- såvel som dens filosofiske og kritiske potentialer. På turene under Art Weekend lægger hun vægt på at skabe en åben, gensidig og hjertelig atmosfære, hvor alle føler sig inddragede og velkomne.\nTurene foregår på dansk.\nTur 1: Morgenfrisk og på cykel – samtidskunst i dialog\nDe morgenfriske kunstinteresserede kan glæde sig til en frisk cykeltur gennem byens forskellige kunstmiljøer. Vi starter turen med kaffe og morgenbrød hos KELLER.ARLUND på Trøjborg. Herefter går turen ned i pulserende Mejlgade i byens Latinerkvarter. Vi kigger ind hos Charlotte Fogh Gallery, stedet for den toneangivende samtidskunst, og vi besøger Det Jyske Kunstakademis art-weekend-manifestation.\nTuren fortsætter forbi stedspecifikke værker i centrum til Vestergade, hvor vi blandt andet besøger Galleri Lene Bilgrav og ser to særudstillinger på Aarhus Kunstakademi.\nVarighed to timer\nBemærk at egen cykel skal medbringes.\nTur 2: Vækstlag, aktivisme og koncert i Sydhavnskvarteret\nKunstruten tager dig med på en tur gennem Aarhus gamle industrikvarterer, der i dag er blevet en kreativ bydel og hjemsted for en bred vifte af kunstnere og kreative iværksættere.\nTuren begynder på udstillingsstedet Enter Artspace i Montanagade. Herfra går turen videre til den gamle enzymfabrik Sydhavnsgade 7 hvor vi ser en solo- og en gruppeudstilling i kunstnerdrevne KH7art space’ postindustrielle lokaler.\nDerefter går turen ned i Sydhavnskvarteret, hvor deltagerne bliver introduceret for det kreative og aktivistiske miljø i området.\nVarighed to timer + koncert\nTur 3: Sydhavnen syder – kunsten tæt på\nDenne tur går helt tæt på samtidskunstens udtryk og rolle i nutiden.\nMed afsæt i det farverige Sydhavnskvarter og Spanien besøges en række forskelligartede udstillinger. Turens fokus ligger på formidlingen og forståelsen af kunst og kreativitet som aktivisme i en postindustriel bydel, som er under pres pga. den påtrængende byudvikling i området. Kunsten opererer naturligvis med sine egne æstetiske agendaer - men den er også altid diskursiv og knyttet til dens samtid og kontekst. På turen vil vi bl.a. tale om gentrificering og kunstens værdiskabende rolle i samfundet. Der lægges op til en gensidig samtale mellem turleder, udstillerne og turens deltagere. Vi afrunder i ro og mag med kaffe og kage i Headquaters hos Frontløberne.


Samarbejde uden grænser – for barnets skyld - Fagligt Selskab for Sundhedsplejersker\nForside - Artikel - Samarbejde uden grænser – for barnets skyld\nSamarbejde uden grænser – for barnets skyld\nForfatter: Ole Jeppesen\nFotograf: Ole Jeppesen\nDe fem Julemærkehjem i Danmark har i de senere år intensiveret samarbejdet med Julemærkebørnenes hjemkommuner. Målet er overordnet set at sikre børnene et endnu større og varigt udbytte af opholdet på Julemærkehjemmet. Med andre ord: Der skal skabes en kursændring for livet. Et af de mange gode eksempler på samarbejder findes i Odense Kommune.\nDet banker let på døren i det lyse modtagerum i Odense Kommunes Sundheds- og Forebyggelsesafdeling. Sundhedsfaglig medarbejder Emilie Gellert Andersen rejser sig og lukker op for en storsmilende Signe Vium, 14 år fra Odense, efterfulgt af sin mor, Karina Vium.\n”De kunne jo se, at der var noget galt. Jeg var trist, fulgte aldrig med i timerne og havde også taget lidt for meget på. Så mine lærere kontaktede en dag sundhedsplejersken på skolen, som derefter tog en snak med mig,” husker Signe.\nPå baggrund af denne samtale blev Signe snart efter henvist til kommunens kostvejlederteam. Og her kommer Emilie Gellert Andersen igen ind i billedet.\nHun er en af to professionsbachelorer i ernæring og sundhed, som er ansat til blandt andet at køre vejledningsforløb og koordinere samarbejdet med det tilknyttede Julemærkehjem i Skælskør.\n”Vi har et tæt og godt tværfagligt samarbejde med sundhedsplejerskerne. Stort set alle børn, som vi har at gøre med, er blevet henvist til os af en sundhedsplejerske, som jo møder børnene i øjenhøjde ude på skolerne eller i børnehusene. Således også i Signes tilfælde. Her stod det efter kort tid klart, at et ophold på Julemærkehjemmet ville være sagen,” siger Emilie.\nFamilien var sikker i sin sag\nSigne og familien var så opsatte på at sætte gang i forløbet, at de sprang over diverse infomøder, printede ansøgningsblanketten ud og gik direkte til egen læge.\n”Normalt modtager familierne indbydelse til informationsmøde fra sundhedsplejerskerne eller fra os, hvorefter de deltager i et møde og beslutter sig i samarbejde med lægen. Men her blev beslutningen taget omgående, og det bakkede vi op om med de foranstaltninger, som vi plejer at anvende,” fortæller Emilie.\nNår en familie i Odense Kommune har ansøgt og er blevet tildelt ophold på Julemærkehjem, modtager kommunen brev fra Julemærkehjemmet med kontaktinformationer på familie og barn.\n”Derefter kontakter vi familien, ønsker dem tillykke med det fremtidige ophold på Julemærkehjemmet og informerer dem om de kommunale tilbud, som venter dem efter opholdet. Det drejer sig blandt andet om fire vejledningssamtaler, som fokuserer på kost, motion, søvn og gode skærmvaner,” forklarer hun.\n”Vi forsøger altid at få aftalt tidspunkt for den første vejledningssamtale, inden opholdet går i gang. På den måde kan mødet blive skrevet ind i barnets handleplan på Julemærkehjemmet – og opfølgningsindsatsen er så at sige allerede sat i søen,” uddyber Emilie.\nHvem: Hvert år får op mod 1000 børn mellem 7 og 14 år hjælp til et bedre liv på et Julemærkehjem. Børn på Julemærkehjem har ofte dårlig livskvalitet, og mobning, lavt selvværd og isolation fylder meget.\nHvad: På et Julemærkehjem får børn mod på livet igen. Dagligdagen bygger på regelmæssig motion (i form af vandre- og løbeture, svømning, boldspil, fitness m.m.), sund kost og stærkt sammenhold. Behovet for Julemærkehjemmene er fortsat stort – lige nu venter flere hundrede børn på at få hjælp.\nFremad med fokus på forandring\nOpholdet på Julemærkehjemmet i Skælskør blev en milepæl for Signe og resten af familien. Kostplaner blev omlagt, motionsvaner etableret, venskaber knyttet. Facit: En ny, sund og glad Signe. Alt sammen opnået på kun 10 uger.\n”Det var så fedt alt sammen, men jeg havde det også sådan fra starten, at nu skulle der bare ske noget. Nu skulle jeg have det godt igen. Hjemveen forsvandt efter et par dage, fordi jeg fik så mange nye venner, som jeg kunne snakke med. Derefter gik det bare super stærkt, og jeg var topmotiveret hele vejen igennem.\nDet er jeg faktisk stadig,” lyder det med overbevisning fra Signe, om hvem det er svært at tro, at hun har været helt nede at skrabe selvværdets bund.\nSignes mor, Karina, kan næsten ikke få armene ned: ”Hun holdt oplæg foran 80 børn og voksne til en informationsaften, som Julemærkehjemmet arrangerede på Fyn. Det føltes vanvittigt godt. Det var utænkeligt for et år siden,” siger Karina med blanke øjne – og fortsætter.\n”Vi har følt os båret på hænder og fødder inden, under og efter opholdet. Alle har taget sig godt af os – ikke mindst Emilie og de andre fra kommunen,” siger hun og fremhæver kommunens fritidsvejleder, som tog kontakt til familien, inden Signe vendte hjem fra Julemærkehjemmet:\n”Signe sagde, at hun gerne vil danse – og så oplistede han mulighederne. Ren luksus. Hun og de andre, der modtager fritidsvejledning, bliver endda nogle gange både hentet og bragt til deres aktiviteter – og der er opstået en form for holdånd og fællesskab i gruppen. Det er bare skønt,” opsummerer Karina.\nEt effektivt parløb\nEmilie Gellert Andersen fra Odense Kommune lytter med synlig glæde til Signes og Karinas udsagn.\n”Jamen, det er en stor tilfredsstillelse at høre, at I synes, vi gør det godt. Vi forsøger at yde en på én gang professionel og personlig service, fordi vi ved, at det giver tryghed og motivation til at kæmpe videre,” siger Emilie, der som oftest har første vejledningssamtale cirka 14 dage efter, at barnet har afsluttet opholdet.\nI god tid inden da har kommunen modtaget en henvendelse fra Julemærkehjemmets opfølgningskoordinator, som skal sikre, at der faktisk er indgået en opfølgningsaftale med familien. Desuden modtager kommunen også kopi af slutudtalelsen fra Julemærkehjemmet og ved derfor præcis, hvordan opholdet har været for barnet.\n”Vi stiler efter at køre så tæt et parløb med Julemærkehjemmet som muligt, for det tjener simpelthen børnene bedst. Af samme grund anbefaler vi på linje med Julemærkehjemmet, at familierne retter sig efter Fødevarestyrelsens officielle kostråd. Vi opfordrer også altid familierne til at medbringe familiens bog fra Julemærkehjemmet, så vi kan arbejde videre ud fra den handleplan, som er blevet udformet specifikt til barnet,” forklarer Emilie.\nJulemærkebarnet Signe lytter og nikker, slår så ud med armene og smiler: ”Der er ikke noget at være i tvivl om. Flere burde gøre det – altså, bede om hjælp og undersøge Julemærkehjemmets tilbud. Man skal ikke være flov – kun hvis man ikke tør gøre noget ved sine problemer. Langt de fleste får noget godt ud af det. Jeg fik venner, selvtillid og vægttab – og nu holder jeg fast på det, som jeg har opnået med hjælp fra venner, familie og kommunen,” siger den 14-årige, der så småt er begyndt at dagdrømme om et ophold på en idrætsefterskole.\nEmilie vil også gerne komme med en opfordring – eller rettere formulere et ønske for fremtiden: ”Jeg håber virkelig, at flere forældre vil søge den hjælp, som deres barn har brug for. Det kan nemlig være svært for børnene selv at tage initiativet. Derfor kan hjælp og støtte fra forældrene være alfa og omega,” konkluderer hun.\n70 % af børnene havde ved starten på opholdet en hverdag med mobning. Et år efter endt ophold er tallet faldet til 14 %.\nEt ophold på Julemærkehjem rykker på børnenes aktivitetsniveau i fritiden. Hvor 39 % var aktive mere end tre gange om ugen inden starten på Julemærkehjemmet, ligger det tal på 57 % et år efter endt ophold.\nDer er ingen tvivl om, at børnene får redskaber til at tabe sig. I gennemsnit taber et barn 8,6 kilo i løbet af et 10-ugers ophold. I begyndelsen af opholdet befinder 3 % af børnene sig i kategorien ’normalvægt’. 12 måneder efter opholdet er andelen oppe op 29 %.\nKost i familien:\nGenerelt set kan der spores en ændring i familiernes kostvaner. Ved starten af opholdet er 57 % af familierne opmærksomme på portionsstørrelser. Ti uger senere er dette tal steget til 93 %.